23/11/2018 | Administración LocalMunicipal
Cabanas
Bases convocatoria técnico de xestión

Bases para a provisión en propiedade dunha praza de Técnico/a de Xestión, funcionario/a de carreira, adscrita ao servizo de Secretaría-Intervención, incluída na Oferta de Emprego Público da anualidade 2018. Por Resolución da Alcaldía 765/2018, de data 16 de novembro de 2018, procedeuse á aprobación das bases que rexerán a convocatoria para a provisión en propiedade dunha praza de Técnico/a de Xestión, funcionario/a de carreira, adscrita ao servizo de Secretaría-Intervención do Concello de Cabanas, incluída na Oferta de Emprego Público da anualidade 2018, que a continuación se reproducen: Constitúe o obxecto das presentes bases a regulación do procedemento de selección para a provisión como funcionario/a de carreira dunha praza vacante na Relación de Postos de Traballo do Concello de Cabanas, Técnico/a de Xestión, adscrita ao servizo de Secretaría-Intervención, incluída na Oferta de Emprego Público da anualidade 2018, aprobada por Resolución da Alcaldía nº 317/2018, de data 10 de maio de 2018, e publicada no DOG nº 104, de data 1 de xuño de 2018, todo elo con respecto as principios de igualdade, mérito, capacidade e publicidade, previstos no vixente ordenamento xurídico. Características: Número de prazas que se convocan: Unha (1); Grupo: A; Subgrupo: A2; Escala: Administración Xeral; Subescala: Xestión; Nivel de complemento de destino: 24; Servizo: Secretaría-Intervención. As retribucións básicas, complementarias e extraordinarias que corresponden ao posto de traballo son as que figuran na Relación de Postos de Traballo do Concello de Cabanas, así como no orzamento municipal aprobado para o actual exercicio económico, coas actualizacións que procedan para as seguintes anualidades, no seu caso. Funcións: As funcións da praza serán as propias do posto de traballo de Técnico/a de Xestión establecidas na Relación de Postos de Traballo do Concello de Cabanas, así como calquera outra encomendada pola Alcaldía na súa competencia de organización dos servizos municipais:  Tarefas administrativas de trámite e colaboración, así como tarefas de xestión administrativa, inspección, control e aplicación normativa. Proposta de resolución de expedientes, estudos e informes-proposta que non correspondan a nivel superior.  Realizar labores de execución, instrución e coordinación xeral das diferentes actividades de Secretaría-Intervención baixo a autoridade directa da mesma.  Elaboración dos informes necesarios sobre asuntos da súa competencia.  Cooperar coa súa xefatura inmediata na supervisión e coordinación de traballos desempeñados por persoal relacionado funcionalmente.  Xestión e tramitación dos expedientes e procesos administrativos da área de Secretaría-Intervención, formulación de dilixencias, actas, providencias, comparecencias e oficios de mero trámite, formulación de requirimentos, citacións, notificacións e comunicacións, así como extensión das oportunas dilixencias e actos administrativos de análoga natureza.  Controlar os expedientes e procesos no seu negociado.  Elaboración de informes técnicos de todo tipo relacionados coa súa titulación.  Xestión global de expedientes de contratación baixo as directrices emanadas pola normativa vixente e baixo a supervisión da Secretaría-Intervención. Participación na redacción de pregos e trámites necesarios na licitación dos expedientes. Desempeño da Secretaría nas Mesas de Contratación. Redacción de contratos e actualización de bases de datos de contratación.  Xestión e tramitación de expedientes de selección de persoal: redacción de bases de selección, xestión de solicitudes, requirimentos de documentación e trámites previos ás probas de selección.  Xestión de publicacións oficiais.  Xestión do inventario de bens.  Asistencia á Secretaría na creación e modificación de ordenanzas, regulamentos e convenios.  Substituír á Secretaría- Intervención de xeito accidental, nos termos establecidos pola normativa reguladora  Manexo de programas informáticos necesarios para a súa actividade.  Rexistro, tramitación e control de prazos das solicitudes formuladas polo Concello.  Atención e información ao público en materias da súa competencia.  As previstas polo artigo 169.1, apartado b) do Real Decreto Lexislativo 781/1986, de 18 de abril.  Colaborar con outros negociados na tramitación de expedientes e evacuación de informes.  Calquera outra relacionada co posto que lle encomende o seu superior xerárquico. Lexislación de aplicación: A presente convocatoria rexerase polas presentes bases e, no que non estea previsto nas mesmas, pola seguinte normativa:  Real Decreto Lexislativo 5/2015, do 30 de outubro, polo que se aproba o Texto Refundido da Lei do Estatuto Básico do Empregado Público.  Lei 2/2015, do 29 de abril, do Emprego Público de Galicia.  Lei 7/1985, do 2 de abril, Reguladora das Bases do Réxime Local.  Real Decreto 896/1991, do 7 de xuño, polo que se establecen as regras básicas e os programas mínimos aos que debe axustase o procedemento de selección de funcionarios da administración local.  Lei 5/1997, do 22 de xullo, de Administración Local de Galicia.  Real Decreto Lexislativo 781/1986, do 18 de abril, polo que se aproba o Texto Refundido das disposicións legais vixentes en materia de réxime local.  Lei 39/2015, do 1 de outubro, do Procedemento Administrativo Común das Administracións Públicas.  Real Decreto 364/1995, do 10 de marzo, polo que se aproba o Regulamento xeral de ingreso do persoal ao servizo da administración do Estado.  Demais disposición concordantes. O sistema de selección é o de concurso-oposición, en quenda libre. De acordo co establecido no artigo 50 da Lei 5/2015, de 29 de abril, do Emprego Público de Galicia, en relación co artigo 53.1 do Texto Refundido da Lei do Estatuto Básico do Empregado Público, aprobado polo Real Decreto Lexislativo 5/2015, de 30 de outubro, para ser admitidos/as á realización das probas selectivas, as persoas aspirantes deberán cumprir, no día de finalización do prazo de presentación de solicitudes e manter ata o momento da toma de posesión como funcionario/a de carreira, os seguintes requisitos: -Ter nacionalidade española, sen prexuízo do establecido no artigo 57 do Estatuto Básico do Empregado Público. -Ter cumpridos os 16 anos de idade e non exceder da idade prevista para a xubilación. -Estar en posesión do título de licenciatura, grao ou diplomatura universitaria. De conformidade coa disposición adicional quinta da Lei 2/2015, de 29 de abril, de Emprego Público de Galicia, considérase equivalente ao título de diplomado universitario ter superados tres cursos completos de licenciatura. No caso de titulacións obtidas no estranxeiro deberá posuír o documento que acredite fidedignamente a súa homologación. -Non padecer enfermidade ou eiva física que impida o desenvolvemento das correspondentes funcións. -Non ter sido separado/a mediante expediente disciplinario do servizo ao Estado, ás comunidades autónomas ou ás entidades locais, nin estar inhabilitado/a para exercer funcións públicas. - Acreditación do coñecemento da lingua galega: nivel Celga 4 ou equivalente. - Presentación do xustificante de abonamento dos dereitos de exame. As persoas aspirantes deberán posuír todos estes requisitos na data na que remate o prazo de presentación de instancias e deberanos manter ata o momento do seu nomeamento. Será nulo o nomeamento da persoa aspirante que estea incursa en causas de incapacidade, de conformidade coa normativa vixente. As presentes bases serán obxecto de publicación no Boletín Oficial da Provincia da Coruña, así como anuncio de convocatoria no Diario Oficial de Galicia e no Boletín Oficial do Estado. As solicitudes para tomar parte no proceso selectivo faranse mediante instancia dirixida ao Sr. Alcalde, no modelo que se engade como Anexo I, nas que se fará constar que se reúnen todos e cada un dos requisitos establecidos na Base Terceira desta Convocatoria. As solicitudes presentaranse no Rexistro Xeral do Concello de Cabanas (de luns a venres de 09:00 horas a 14:00 horas) durante o prazo de vinte (20) días naturais, cómputo que se iniciará ao día seguinte ao da publicación do Anuncio da convocatoria no Boletín Oficial do Estado. Tamén se poderán presentar na forma establecida no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas. Neste caso, as persoas interesadas deberán comunicalo inescusablemente ao Concello, durante o mesmo prazo que o de presentación de instancias, á dirección de correo electrónico rexistro@cabanas. gal, co fin de que, rematado o prazo de presentación de instancias, sen telas recibido, se pospoña a elaboración da relación de admitidos/as e excluídos/as até recibir a documentación remitida pola persoa aspirante. Non se admitirán instancias de participación que no cumpran esta condición. Se conforme a este precepto se presentan a través das oficinas de correos, deberá aparecer o selo na propia solicitude. Doutro modo, a data de anotación no Rexistro Xeral será a que se teña en conta a tódolos efectos. Xunto coa solicitude para tomar parte neste proceso selectivo as persoas aspirantes deberán achegar, inescusablemente, a seguinte documentación: a) Copia cotexada do DNI. b) Copia cotexada do título académico esixido na base 3ª da convocatoria. c) Xustificante de ingreso dos dereitos de exame. d) De se-lo caso, copia cotexada do certificado acreditativo de estar en posesión do Celga 4, ou equivalente, ou estar en condicións de obtelo antes do remate do prazo de presentación de instancias. A acreditación do coñecemento da lingua galega realizarase de conformidade ao previsto na normativa de aplicación, con arranxo ao Sistema de Certificación de Lingua Galega (Celga) actualmente vixente, ou ás certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007 e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveis de coñecemento da linga galega). En todo caso e, de acordo co previsto no artigo 51.2 da Lei de Emprego Público de Galicia, as persoas aspirantes que non acrediten dito coñecemento da Lingua Galega (Celga 4, ou equivalente), ou de estar en condicións de obtelo dentro do prazo de presentación de instancias, deberán obter, para a definitiva superación do proceso selectivo, a cualificación de apto/a na proba específica de coñecemento da lingua galega que deberán realizar, de conformidade ao previsto na base novena da presente convocatoria. e) Declaración xurada en relación ca posesión da capacidade funcional para o desempeño das tarefas propias do posto, así como de non estar inhabilitado/a para o desempeño de función públicas, segundo modelo adxunto no Anexo II das presentes bases. f) De se-lo caso, relación numerada de méritos que se aleguen e os documentos xustificativos correspondentes, que deberán ser orixinais ou copias cotexadas. O Tribunal non terá en consideración os méritos que non estean debidamente acreditados e que non se presenten nas condicións establecidas nas presentes bases. Coa presentación da instancia para tomar parte no proceso selectivo entenderase que as persoas aspirantes aceptan e acatan todas e cada unha das Bases desta convocatoria. As persoas interesadas deberán ingresar a cantidade de 45,00 euros, en concepto de taxa por dereitos de exame, de conformidade co disposto no artigo 7 da Ordenanza Fiscal Reguladora da taxa por expedición de documentos administrativos. Dito importe deberá facerse efectivo, inescusablemente, dentro do prazo de presentación de instancias, mediante ingreso na conta ES13-2080-0201-98-3110000052, da entidade Abanca, da que é titular o Concello de Cabanas, no que se deberá expresar os datos persoais da persoa interesada e praza á que opta. Este importe unicamente será devolto no caso de que a persoa interesada non sexa admitida ao proceso selectivo por falta dos requisitos esixidos para participar no mesmo ou por presentar a solicitude fóra de prazo. En ningún caso a presentación e pago da taxa por dereito de exame suporá a substitución do trámite de presentación da instancia. As presentes bases serán obxecto de publicación no Boletín Oficial da Provincia da Coruña. A convocatoria correspondente ás presentes bases, efectuarase a través de anuncios no DOG e BOE. As demais comunicacións efectuaranse no BOP, cando así conste de forma expresa nas presentes bases e no Taboleiro de Edictos da Casa do Concello. As relativas á resolución ou a actos do Tribunal faranse públicas a través do Taboleiro de Edictos do Casa do Concello. A presentación de instancias farase a través do Rexistro municipal, ou a través de calquera dos xeitos admitidos na lexislación xeral de procedemento administrativo, tal e como se especifica na base cuarta desta convocatoria. Rematado o prazo de presentación de solicitudes o Alcalde, no prazo máximo dun mes, aprobará a listaxe provisional de persoas aspirantes admitidas e excluídas, indicando, de ser o caso, as causas da exclusión. En ningún caso serán obxecto de emenda os méritos achegados inicialmente coa solicitude, podendo emendarse única i exclusivamente a documentación xustificativa dos requisitos establecidos na cláusula terceira. Igualmente, non será obxecto de emenda o feito de non ter abonado a taxa correspondente aos dereitos de exame dentro do prazo establecido para a presentación de instancias. A listaxe provisional publicarase no Boletín Oficial da Provincia da Coruña e no Taboleiro de Edictos do Concello de Cabanas. As persoas aspirantes excluídas, e as que non figuren na listaxe provisional de persoas admitidas nin na de excluídas, terán un prazo de dez días, contados a partir do seguinte ao da publicación da resolución, para corrixir os defectos da solicitude. Unha vez transcorrido o prazo de dez días para corrixir os defectos da solicitude, o Alcalde aprobará a listaxe definitiva, que levará implícita a estimación ou a desestimación das solicitudes corrixidas. A listaxe definitiva sairá publicada no Boletín Oficial da Provincia da Coruña e no Taboleiro de Edictos do Concello. Na mesma resolución o Alcalde aprobará a composición do Tribunal, o lugar, data e hora para a súa constitución e posterior valoración dos méritos achegados polas persoas aspirantes na fase de concurso. No caso de que non haxa persoas aspirantes excluídas entenderase que a listaxe provisional é a definitiva de persoas aspirantes admitidas. As persoas aspirantes excluídas poderán interpor contra a relación definitiva recurso potestativo de reposición ante a Alcaldía ou recurso contencioso administrativo ante o Xulgado do Contencioso Administrativo de Ferrol, nos prazos que están establecidos na Lei 39/2015. O feito de figurar na relación de persoas admitidas non prexulga que se lles recoñeza que posúen os requisitos esixidos no procedemento de selección. As persoas aspirantes que consten na relación de admitidos/as decaerán en todos os dereitos que puidesen derivar da súa participación no procedemento no caso de que non posúan algún dos requisitos. Os membros do Tribunal Cualificador serán designados pola Alcaldía segundo o disposto no artigo 60 do Real Decreto Lexislativo 5/2015, do 30 de outubro, polo que se aproba o Texto Refundido da Lei do Estatuto Básico do Empregado Público, en atención ao principio de imparcialidade e profesionalidade dos seus membros. Estará constituído por cinco persoas titulares e cinco suplentes, presidente/a, tres vogais e secretario/a. Os membros do Tribunal Cualificador deben pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para participar no proceso selectivo. Deberá tenderse na súa composición a paridade entre home e muller. Non poderán formar parte do Tribunal o persoal de elección ou de designación política, o persoal interino, o persoal laboral temporal e o persoal eventual, nin tampouco as persoas que nos cinco anos anteriores á publicación da convocatoria realizasen tarefas de preparación a aspirantes a probas selectivas ou colaborasen durante ese período con centros de preparación de opositores. A pertenza ao mesmo será sempre a título individual, sen que se poida desempeñar esta en representación ou por conta de ninguén. O Tribunal de selección poderá dispoñer a incorporación de asesores especialistas, para todas ou algunha das probas, que colaborarán co órgano de selección exclusivamente no exercicio das súas especialidades técnicas, sen que sexan integrantes do Tribunal, correspondéndolle o asesoramento e ilustración do parecer dos seus membros. Os membros do Tribunal deberán absterse de intervir, notificándoo á autoridade convocante, cando concorra algunha das circunstancias previstas nos artigos 23 e 24 da Lei 40/2015, do 1 de outubro, do Réxime Xurídico do Sector Público. Igualmente as persoas aspirantes poderán recusar aos membros do Tribunal cando concorra algunha das circunstancias ás que se refire o parágrafo anterior. O Tribunal non poderá constituírse nin actuar sen a asistencia de máis da metade dos seus membros (sexan titulares ou suplentes indistintamente). En todo caso, será precisa a asistencia do/a Presidente/a e do/a Secretario/a. Tódolos membros do Tribunal Cualificador que se designen para xulgar as respectivas probas selectivas actuarán con voz e voto. As decisións do Tribunal Cualificador adoptaranse por maioría de votos dos membros presentes, resolvendo, en caso de empate, o voto de calidade do/a seu/súa Presidente/a. O Tribunal Cualificador queda autorizado para resolver as dúbidas que se presenten e para tomar os acordos necesarios para a boa orde do proceso selectivo en todo o non previsto nestas Bases. Aos efectos de percepción de dietas por asistencias por parte dos membros concorrentes ás sesións que celebre o Tribunal Cualificador, estarase ao disposto nos artigos 29 e seguintes do Real Decreto 462/2002, do 24 de maio, sobre indemnizacións por razón do servizo. As persoas aspirantes acudirán ás probas provistas do DNI e serán convocadas para cada exercicio nun único chamamento. As persoas aspirantes actuarán por orde alfabética. Comezarán as persoas aspirantes cuxo primeiro apelido empece pola letra A. Os anuncios do Tribunal Cualificador sairán publicados no Taboleiro de Edictos da Casa do Concello. Entre o final dunha proba e o comezo da seguinte deberán de transcorrer un mínimo de 24 horas e un máximo de 40 días. O Tribunal poderá esixirlles ás persoas aspirantes que acrediten a súa identidade en calquera momento durante o desenvolvemento das probas, debendo estas mostrar o seu DNI ou documento equivalente. As probas selectivas constarán de dúas fases: unha primeira fase de concurso e posteriormente a fase de oposición. A fase de concurso, que non suporá máis do 40% da puntuación total, será anterior á fase de oposición, non terá carácter eliminatorio e non se poderá ter en conta para superar as probas da fase de oposición. O Tribunal non poderá valorar os méritos que non foran alegados e que non estean probados nos documentos que as persoas aspirantes achegaran coas solicitudes. O Tribunal non poderá conceder ningún prazo para que as persoas aspirantes corrixan a documentación que fai referencia aos méritos. Será previa á fase de oposición e non será eliminatoria. A cualificación desta fase deberá estar concluída antes de que as persoas aspirantes comecen a fase de oposición. O Tribunal publicará o seu resultado no Taboleiro de Edictos do Concello. O Tribunal só admitirá documentos orixinais ou copias cotexadas para acreditar os méritos. O Tribunal non valorará os méritos que non estean xustificados dentro do prazo de presentación de instancias. O Tribunal valorará a experiencia profesional, a titulación académica, titulación complementaria e cursos de formación e perfeccionamento, cun máximo de 15 puntos, segundo o seguinte baremo: O Tribunal valorará este mérito cun máximo de 5 puntos, de conformidade co seguinte baremo: -Por servizos prestados en Concellos como funcionario/a de carreira ou funcionario/a interino/a, como Técnico/a de Xestión, grupo A, subgrupo A2, adscrito/a ao servizo de Secretaría-Intervención, realizando funcións idénticas ou análogas, no seu conxunto, ás establecidas na Relación de Postos de Traballo para o posto que se convoca, a xornada completa: 0,25 puntos por mes traballado. -Por servizos prestados en Concellos como funcionario/a de carreira ou funcionario/a interino/a, como Administrativo/a, grupo C, subgrupo C1, adscrito/a ao servizo de Secretaría-Intervención, realizando funcións idénticas ou análogas, no seu conxunto, ás establecidas na Relación de Postos de Traballo para o posto que se convoca, a xornada completa: 0,15 puntos por mes traballado. As persoas aspirantes xustificarán os servizos prestados na Administración Local mediante un certificado oficial da Secretaría-Intervención correspondente, expedido ao efecto, onde se fagan constar os servizos prestados e as funcións desenvolvidas segundo o establecido na Relación de Postos de Traballo, ou acordo ao efecto do órgano competente, e a duración dos mesmos. Deberán achegar, ademais, Informe de Vida Laboral. A efectos de cálculo de mes traballado establécese que un mes consta de trinta días. No caso doutra modalidade de xornada será avaliada de xeito proporcional. Por estar en posesión dalgunha das titulacións reguladas no artigo 169.2 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local para o acceso á Subescala Técnica de Administración Xeral, 2 puntos: Licenciatura en Dereito, Licenciatura en Ciencias Políticas, Licenciatura en Económicas ou Empresariais, Intendente Mercantil ou Actuario, ou título de grado equivalente. Por estar en posesión de títulos de Mestrado ou Posgrao Universitario en Administración Local, Dirección de Recursos Humanos, Procedemento Administrativo e/ou Contratación Pública, por estar directamente relacionados coas funcións técnicas a desenvolver no posto convocado: 1,50 puntos por cada título, cun máximo de 3 puntos. Non se terán en conta materias que formen parte dunha titulación académica nin de mestrados propios. Valorarase ata un máximo de 5 puntos a asistencia a cursos impartidos por Administracións Públicas, organismos públicos, centros oficiais ou dependentes de Administracións Públicas ou Universidades Públicas, directamente relacionados coas funcións propias do posto convocado e o desenvolvemento eficiente das mesmas, de acordo co seguinte baremo: Unicamente se valorará a formación complementaria e de perfeccionamento correspondente a Cursos de formación. Non se valorará a asistencia a xornadas, seminarios ou actividades análogas. Non se valorarán curso de formación que formen parte dun proceso selectivo. Non se valorarán cursos de informática nin de prevención de riscos laborais, por non gardar relación directa coas funcións do posto convocado. As persoas aspirantes acreditarán estes méritos mediante diploma, certificado ou xustificante expedido ou homologado por organismos oficiais. O Tribunal non admitirá como mérito neste apartado os certificados nos que non consten o número de horas. Unha vez cualificada polo Tribunal a fase de concurso, procederase á publicación no Taboleiro de Edictos da Casa do Concello do resultado da valoración dos méritos achegados polas persoas aspirantes, outorgado un prazo de dous días hábiles a efectos de reclamacións e alegacións. Rematado dito prazo, o Tribunal publicará no Taboleiro de Edictos do Concello o resultado da puntuación final outorgada na valoración de méritos e convocará ás persoas aspirantes para o desenvolvemento da 1ª proba da fase de oposición, fixando data, hora e lugar. Constará dos seguintes exercicios, que terán carácter obrigatorio e eliminatorio: De carácter obrigatorio e eliminatorio. Consistirá na resolución por escrito, nun prazo máximo de 90 minutos, dun cuestionario de 100 preguntas tipo test, con catro respostas alternativas, sendo só una delas a correcta e restando as respostas incorrectas, así como 10 preguntas de reserva, en relación co contido do programa que figura no Anexo III das presentes bases. O Tribunal cualificará este exercicio de 0 a 8 puntos sendo preciso acadar un mínimo de 4 puntos para superar a proba. A puntuación calcularase de acordo cos seguintes criterios: Por cada resposta correcta outorgarase 0,08 puntos. Por cada resposta incorrecta descontarase: 0,03 puntos. As respostas en branco ou nulas non puntúan. Unha vez cualificada polo Tribunal a primeira proba, procederase á publicación no Taboleiro de Edictos da Casa do Concello do resultado obtido na mesma, outorgado un prazo de dous días hábiles a efectos de reclamacións e alegacións. Rematado dito prazo, o Tribunal publicará no Taboleiro de Edictos do Concello o resultado da puntuación final outorgada na primeira proba da fase de oposición, convocado ás persoas aspirantes que superaran o primeiro exercicio para a realización da segunda proba, sinalando lugar, data e hora para o desenvolvemento da mesma. De carácter obrigatorio e eliminatorio. Consistirá en desenvolver por escrito, durante un período de dúas horas, 20 preguntas curtas, referidas aos contidos das materias comprendidas no programa que figura como Anexo III das presentes bases. O Tribunal cualificara este exercicio de 0 a 8 puntos, correspondendo 0,40 puntos a cada unha das preguntas curtas, sendo preciso acadar un mínimo de 4 puntos para superar a proba. O Tribunal valorará neste exercicio a formación xeral, os coñecementos específicos sobre a materia, o desenvolvemento de tódolos aspectos do enunciado, a precisión, capacidade de síntese e claridade expositiva, as referencias normativas de aplicación e a argumentación da resposta. O Tribunal poderá acordar a lectura da proba realizada ante os membros do Tribunal. Unha vez cualificada polo Tribunal a segunda proba, procederase á publicación no Taboleiro de Edictos da Casa do Concello do resultado obtido na mesma, outorgado un prazo de dous días hábiles a efectos de reclamacións e alegacións. Rematado dito prazo, o Tribunal publicará no Taboleiro de Edictos do Concello o resultado da puntuación final outorgada na segunda proba da fase de oposición, convocado ás persoas aspirantes que superaran o segundo exercicio para a realización da terceira proba sinalando lugar, data e hora para o desenvolvemento da mesma. De carácter obrigatorio e eliminatorio. Consistirá en desenvolver por escrito, durante un período máximo de tres horas, dun ou varios supostos prácticos a determinar polo Tribunal cualificador, coa correspondente proposta de resolución, relacionados coas materias contidas no programa que figura no Anexo III das presentes bases. As persoas aspirantes non poderán consultar textos legais para o desenvolvemento da proba. En función das dispoñibilidades técnicas, o Tribunal poderá acordar que o exercicio se elabore polas persoas aspirantes en equipos informáticos facilitados polo Concello. O Tribunal cualificara este exercicio de 0 a 8 puntos e será preciso acadar un mínimo de 4 puntos para superar a proba. O tribunal valorará neste exercicio a redacción e a capacidade de síntese, as referencias normativas de aplicación, a precisión e o rigor técnico na presentación, exposición e resolución da cuestión ou cuestións formuladas. O Tribunal poderá acordar a lectura da proba realizada ante os membros do Tribunal. Unha vez cualificada polo Tribunal a terceira proba, procederase á publicación no Taboleiro de Edictos da Casa do Concello do resultado obtido na mesma, outorgado un prazo de dous días hábiles a efectos de reclamacións e alegacións. Rematado dito prazo, o Tribunal publicará no Taboleiro de Edictos do Concello o resultado da puntuación final outorgada na terceira proba da fase de oposición, convocado ás persoas aspirantes que superaran o terceiro exercicio para a realización da cuarta proba, proba de galego, para aquelas persoas aspirantes que non acreditaran o coñecemento da lingua galega durante o prazo de presentación de instancias, sinalando lugar, data e hora para o desenvolvemento da mesma. De carácter obrigatorio e eliminatorio, agás para aquelas persoas aspirantes que presentaran o certificado orixinal ou copia cotexada de ter superados os estudos conducentes á obtención do certificado de perfeccionamento na lingua galega ou Celga 4, expedido por organismo oficial ao efecto. Consistirá na tradución dun ou varios textos facilitados polo Tribunal do castelán ao galego e/ou do galego ao castelán, nun tempo máximo de 30 minutos, coa cualificación final de “apto/a” ou “non apto/a”. Á cualificación obtida polas persoas aspirantes na fase de oposición, resultante da suma das puntuacións outorgadas nos distintos exercicios, engadirse a puntuación obtida na fase de concurso, acadándose así a puntuación final. No suposto de empate nas puntuacións totais finais de dúas ou máis persoas aspirantes, este resolverase tendo en conta a maior puntuación obtida no terceiro exercicio da fase de oposición e, se isto non fose suficiente, pola maior puntuación obtida no segundo exercicio da fase de oposición. De continuar o empate terase en conta a maior puntuación obtida no primeiro exercicio da fase de oposición. De persistir o empate terase en conta a maior puntuación obtida na fase de concurso. De se-lo caso de continuar o empate, este resolverase por sorteo. Determinada a cualificación final das persoas aspirantes, o Tribunal fará pública a relación de persoas que superaron o proceso selectivo, por orde de puntuación, no Taboleiro de Edictos do Concello de Cabanas. O Tribunal declarará aprobada á persoa aspirante que obtivese a maior puntuación e someterá ao órgano competente da Corporación o nomeamento como Técnico/a de Xestión, funcionario/a de carreira do Concello de Cabanas. O Tribunal non poderá seleccionar un número superior de aspirantes ao da praza que se convoca, resultando nulo de pleno dereito calquera acordo que contraviñese o disposto nesta norma. O Tribunal poderá declarar deserto o posto se non hai ningún/ha aspirante que supere as probas. O Tribunal elaborará tamén, por orde decrecente de puntuación, unha lista de reserva, coas persoas aspirantes que superaran tódalas probas do proceso selectivo e non resulten aprobadas por obter unha puntuación de ordinal inferior ao número de prazas convocadas. No caso de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos en que a persoa aprobada non chegue a tomar posesión, o órgano convocante, ao abeiro do disposto no artigo 61.8 do Real Decreto Lexislativo 5/2015, do 30 de outubro, polo que se aproba o Texto Refundido da Lei do Estatuto Básico do Empregado Público, deberá substituíla pola seguinte na orde de puntuación da lista complementaria de reserva, segundo a orde de puntuación acadada. O Tribunal trasladaralle ao Alcalde a relación xunto coa acta da última sesión, para os efectos de proceder ao nomeamento da persoa aspirante proposta. Será nula de pleno dereito calquera proposta que contraveña o disposto polo Tribunal. A persoa aspirante aprobada, no prazo de vinte días naturais, contados dende o seguinte ao da publicación da relación de aprobados/as, deberá presentar a seguinte documentación: -Certificado médico oficial. Non poderán ser nomeado/a como funcionario/a de carreira aquela persoa que dentro do prazo indicado, salvo caso de forza maior, non presentara a documentación esixida ou, se da documentación presentada, se deduce que carece dalgún dos requisitos esixidos, sen prexuízo da responsabilidade na que incorrera por falsidade na instancia. A persoa aspirante proposta, desde a súa toma de posesión, quedará sometida ao réxime de incompatibilidades que establece a lexislación vixente nesta materia, segundo a regulación establecida na Lei 53/84, de 26 de decembro, de Incompatibilidades do persoal ao servizo das Administracións Públicas. As bases da presente convocatoria vinculan á Administración, ao Tribunal Cualificador e ás persoas aspirantes que participen neste proceso selectivo. O Tribunal Cualificador do proceso selectivo queda facultado para a interpretación das bases da convocatoria, así como para resolver cantas dúbidas e incidencias presente a súa aplicación; para estes efectos poderá adoptar os acordos necesarios procurando a boa orde e desenvolvemento do proceso selectivo. De acordo co disposto na Lei Orgánica 15/1999, de 13 de decembro, de Protección de Datos de Carácter Persoal, os datos de carácter persoal que se faciliten para a participación no presente proceso de selección de persoal incorporaranse a un ou varios ficheiros, cuxo responsable é o Concello de Cabanas, onde as persoas aspirantes poderán exercitar en todo momento os dereitos de acceso, rectificación e cancelación. Mediante a participación no presente proceso selectivo, as persoas aspirantes ao mesmo, consenten o tratamento dos seus datos persoais coa finalidade de levar a cabo a selección de persoal, o rexistro de solicitudes, a cualificación de probas, a avaliación das persoas aspirantes, así como a provisión do posto. Igualmente, as persoas aspirantes prestan o seu consentimento para que os seus datos persoais sexan comunicados mediante a súa exposición no Boletín Oficial da Provincia da Coruña e no Taboleiro de Edictos do Concello, a efectos de dar a publicidade esixida ao procedemento de selección, aos representantes dos/as traballadores/as, así como aquelas cesións autorizadas nunha norma con rango de Lei. Para todo o non previsto nestas Bases será de aplicación supletoria o establecido no Real Decreto Lexislativo 5/2015, do 30 de outubro, polo que se aproba a Lei do Estatuto Básico do Empregado Público, Lei 2/2015, do 29 de abril, do Emprego Público de Galicia, Lei 7/85, do 2 de abril, Reguladora das Bases de Réxime Local, Lei 5/1997, do 22 de xullo, de Administración Local de Galicia, Real Decreto Lexislativo 781/1986, de 18 de abril, polo que se aproba o Texto Refundido de disposicións legais vixentes en materia de Réxime Local, Real Decreto 364/1995, de 10 de marzo, polo que se aproba o Regulamento xeral de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado, Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios da Administración Local, Lei 39/2015, de 1 de outubro, do Procedemento Administrativo Común das Administracións Públicas, Lei 40/2015, de 1 de outubro, do Réxime Xurídico do Sector Público e demais lexislación vixente que sexa de aplicación. Tódolos actos administrativos derivados desta convocatoria, así como da actuación do Tribunal, poderán ser impugnados polos interesados/as nos casos e forma establecidos na Lei de Procedemento Administrativo Común das Administracións Públicas e normas vixentes concordantes. A presentación de reclamacións non suspenderá a prosecución do proceso selectivo, salvo que así o decida o órgano convocante do mesmo. Contra a Resolución da Alcaldía que aprobe as presentes bases, que pon fin á vía administrativa, poderase interpoñer recurso contencioso-administrativo, ante o Xulgado do Contencioso-Administrativo de Ferrol, no prazo de dous meses contados dende o día seguinte ao da publicación das presentes bases no Boletín Oficial da Provincia, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Con carácter potestativo e previo, poderase interpoñer recurso potestativo de reposición perante o Sr. Alcalde-Presidente, en virtude do establecido nos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas, no prazo dun mes, contado a partir do día seguinte ao da publicación do anuncio do proceso selectivo no Boletín Oficial da Provincia. Si se opta por interpoñer recurso de reposición potestativo non se poderá interpoñer recurso contencioso-administrativo ata que aquel sexa resolto expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses a contar dende o día seguinte a aquel no que se produza a desestimación presunta do recurso de reposición interposto, todo elo sen prexuízo de que se poida exercitar calquera outro que o/a interesado/a considera procedente. Cabanas, 16 de novembro de 2018 O Alcalde, Asdo: Germán Castrillón Permuy Vista a convocatoria para a provisión en propiedade dunha praza de funcionario/a de carreira, Técnico/a de Xestión, do Concello de Cabanas, declarando coñecer as bases reguladoras da convocatoria e considerando que se reúnen todos e cada un dos requisitos establecidos na Bases, A súa admisión ás probas de referencia, para o que acompaña a seguinte documentación:  Copia cotexada do DNI  Copia cotexada do Título esixido na base 3ª.  Xustificante do pagamento da taxa por dereitos de exame.  Declaración xurada segundo o modelo adxunto no Anexo II das presentes bases.  No seu caso, relación numerada de méritos que se aleguen e copia cotexada dos documentos xustificativos correspondentes.  No seu caso, documento acreditativo, debidamente cotexado, de estar en posesión do Celga 4 ou equivalente. Cabanas, ….… de ………….…… de 2018 Asdo: Cláusula xeral: De acordo co disposto no artigo 5 da Lei orgánica 15/1999, de protección de datos de carácter persoal, informámolo/a de que os datos persoais facilitados se incorporan e manteñen nun ficheiro titularidade do Concello, coa finalidade de poder atender a súa solicitude. Os devanditos datos serán tratados de xeito confidencial, podendo ser cedidos só nos casos previstos na Lei orgánica 15/1999, de protección de datos de carácter persoal. Comunicámoslle que pode exercer os dereitos de acceso, rectificación, cancelación e oposición, na medida en que a lei o permita, dos seus datos, comunicándollo por escrito ó Concello, achegando copia de documento que acredite a súa identidade. Don/Dona …………………………………………………….…………….…, con DNI número ……………………. e domicilio a efectos de notificación en …………………………………………………………………………………………. con número de teléfono……………….……… e dirección de correo electrónico……………………………………………, Primeiro: Que reúno todos e cada un dos requisitos establecidos nas Bases da presente convocatoria. Segundo: Que non estou incurso/a en ningunha causa de incapacidade ou incompatibilidade das previstas na lexislación vixente. Terceiro: Que non fun separado/a mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, e que non me atopo en situación de inhabilitación absoluta ou especial para emprego ou cargo público por resolución xudicial, para o acceso ao corpo ou escala de funcionario, ou para exercer función similares ás que desempeñaban no caso do persoal laboral, no que fora separado ou inhabilitado. E para que conste e produza os efectos oportunos no expediente de selección de persoal para a provisión en propiedade dunha praza de funcionario/a de carreira, Técnico/a de Xestión do Concello de Cabanas, asino a presente declaración, baixo a miña responsabilidade. Cabanas, …………………, de ………………………de 2018 Asdo: SR. ALCALDE DO CONCELLO DE CABANAS 1. Antecedentes históricos, constitucionais e políticos á Constitución Española de 1978.2. A Constitución Española de 1978.3. Lei Orgánica 1/1981, de 6 de abril, do Estatuto de Autonomía de Galicia.4. Lei 3/83, de 15 de xuño, de Normalización Lingüística. Normativa de aplicación do uso do galego na Administración Local.5. Lei Orgánica 2/1979, de 3 de outubro, do Tribunal Constitucional.6. Lei 6/1984, de 5 de xuño, do Valedor do Pobo de Galicia.7. Lei 1/1983, de 22 de febreiro, reguladora da Xunta e do seu Presidente.8. Lei 3/2014, de 24 de abril, do Consello Consultivo de Galicia.9. Decreto 91/2015, de 18 de xuño, polo que se aproba o Regulamento de Organización e Funcionamento do Consello Consultivo de Galicia.10. As Institucións da Unión Europea: o Parlamento, o Consello, a Comisión, o Tribunal de Xustiza. Outros órganos. Carta de dereitos fundamentais da Unión Europea.11. Lei 39/2015, do 1 de outubro, do Procedemento Administrativo Común das Administracións Públicas.12. Lei 40/2015, de 1 de outubro, do Réxime Xurídico do Sector Público.13. Lei 29/1998, de 13 de xullo, reguladora da Xurisdición Contencioso-Administrativa.14. Lei 7/85, de 2 de abril, Reguladora das Bases de Réxime Local.15. Lei 5/1997, de 22 de xullo, de Administración Local de Galicia.16. Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais.17. Real Decreto 1690/1986, de 11 de xuño, polo que se aproba o Regulamento de Poboación e Demarcación Territorial das Entidades Locais.18. Real Decreto 781/1986, do 18 de abril, polo que se aproba o Texto Refundido das disposicións legais vixentes en materia de Réxime Local.19. Decreto do 17 de xuño de 1955, polo que se aproba o Regulamento de Servizos das Corporacións Locais.20. Real Decreto 1372/1986, de 13 de xuño, polo que se aproba o Regulamento de Bens das Entidades Locais.21. Lei 5/1985, de 19 de xuño, do Réxime Electoral Xeral. Instrución 6/2011, de 28 de abril, da Xunta Electoral Central.22. Carta Europea de Autonomía Local.23. Real Decreto 5/2015, de 30 de outubro, polo que se aproba o Texto Refundido da Lei do Estatuto Básico do Empregado Público.24. Lei 2/2015, de 29 de abril, do Emprego Público de Galicia.25. Real Decreto Lexislativo 5/2015, de 23 de outubro, polo que se aproba o Texto Refundido da Lei do Estatuto dos Traballadores.26. Lei 53/1984, de 26 de decembro, de Incompatibilidades do persoal ao servizo das Administracións Públicas.27. Real Decreto 598/1985, de 30 de abril, sobre incompatibilidades do persoal ao servizo da Administración do Estado, da Seguridade Social e dos entes, organismos e empresas dependentes.28. Real Decreto 462/2002, de 24 de maio, sobre indemnizacións por razón do servizo.29. Decreto 94/1991, de 20 de marzo, polo que se aproba o Regulamento do réxime disciplinario dos funcionarios da Administración da Comunidade Autónoma de Galicia.30. Regulamento 364/1995, de 10 de marzo, polo que se aproba o Regulamento Xeral de ingreso do persoal ao servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado.31. Convenio colectivo persoal laboral do Concello de Cabanas.32. Lei 38/2003, de 17 de novembro, Xeral de Subvencións.33. Lei 9/2007, de 13 de xuño, de Subvencións de Galicia.34. Lei Orgánica 15/1999, de 13 de decembro, de Protección de Datos de Carácter Persoal.35. Regulamento 2016/679, de 27 de abril de 2016, relativo á protección das persoas físicas no que respecta ao tratamento de datos persoais e á libre circulación destes datos e polo que se derroga a Directiva 95/46/CE (Regulamento Europeo de Protección de Datos). 36. Lei 58/2003, de 17 de decembro, Xeral Tributaria.37. Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora de Facendas Locais.38. Real Decreto 500/1990, de 20 de abril, polo que se desenvolve o capítulo primeiro do título sexto da Lei 39/1988, de 28 de decembro, reguladora das Facendas Locais, en materia de orzamentos.39. Orde EHA/3565/2008, de 3 de decembro, pola que se aproba a estrutura dos orzamentos das entidades locais.40. Réxime xurídico de Tesourería. Concepto e funcións. Organización. A planificación financeira. O principio de unidade de caixa.41. A contabilidade das entidades locais. Referencia aos modelos normal, simplificado e básico.42. A intervención no ámbito local. Control e fiscalización interna. Control e fiscalización externa. O Tribunal de Contas. O Consello de Contas de Galicia.43. Lei Orgánica 2/2012, de 27 de abril, de Estabilidade Orzamentaria e Sustentabilidade Financeira.44. Lei 19/2013, de 9 de decembro, de transparencia, acceso á información pública e bo goberno.45. Lei 9/2017, de 8 de novembro, de Contratos do Sector Público.46. Real Decreto 1098/2001, de 12 de outubro, polo que se aproba o Regulamento Xeral da Lei de Contratos das Administracións Públicas.47. Plataforma de Contratos do Estado. Operatividade e funcionamento. Licitación electrónica. Remisión telemática ao Consello de Contas de Galicia en materia de contratación pública.48. Lei do 16 de decembro de 1954 sobre expropiación forzosa.49. Lei 13/2008, de Servizos Sociais de Galicia. Decreto 99/2012, de 16 de marzo, polo que se regulan os Servizos Sociais Comunitarios e a súa financiación.50. Decreto Lexislativo 2/2015, de 12 de febreiro polo que se aproba o Texto Refundido das disposición legais vixentes da Comunidade Autónoma de Galicia en materia de igualdade.51. Lei 2/2016, de 10 de febreiro, do Solo de Galicia.52. Decreto 143/2016, do 22 de setembro, polo que se aproba o Regulamento da Lei 2/2016, de 10 de febreiro, do Solo de Galicia.53. Lei 9/2013, de 19 de decembro, de emprendemento e da competitividade económica de Galicia.54. Decreto 144/2016, de 22 de setembro, polo que se aproba o Regulamento único de regulación integrada de actividades e apertura de establecementos.55. Lei 10/2017, de 27 de decembro, de espectáculos públicos e actividades recreativas de Galicia.56. Lei 7/2012, de 28 de xuño, de Montes de Galicia.57. Lei 3/2007, de 9 de abril, de prevención e defensa contra incendios forestais de Galicia.58. Lei 22/1988, de 28 de xullo, de Costas.59. Lei 4/2017, de 3 de outubro, de protección e benestar dos animais de compañía en Galicia.60. Ordenanzas fiscais reguladoras do Imposto de Bens Inmobles, Imposto de Vehículos de tracción mecánica, Imposto de Actividades Económicas do Concello de Cabanas.61. Ordenanzas fiscais reguladoras do Imposto de Construcións, Instalacións e Obras e Incremento do Valor dos Bens de Natureza Urbana do Concello de Cabanas.62. Ordenanzas fiscais reguladoras das taxas, prezos públicos e contribucións especiais do Concello de Cabanas.63. Ordenanzas reguladoras e Regulamentos do Concello de Cabanas.64. O Concello de Cabanas. Organización municipal. Poboación. Territorio.